NEWS พุ่งพรวดกว่า 17% คาดมีลุ้น Q2/58 ผลประกอบการเริ่มฟื้น
NEWS พุ่งพรวดกว่า 17% ณ เวลา 11.52 น.อยู่ที่ 0.27 บาท บวก 0.04 หรือ 17.39% มูลค่าการซื้อขาย 102.94 ล้านบาท คาดมีลุ้น Q2/58 ผลประกอบการเริ่มฟื้น
10 ก.ค. 2558

ผู้สื่อข่าวรายงานว่า ราคาหุ้น บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ณ เวลา 11.52 น.อยู่ที่ 0.27 บาท บวก 0.04 หรือ 17.39% มูลค่าการซื้อขาย 102.94 ล้านบาท ขณะที่ดัชนีหุ้นไทยโดยรวมบวก0.33%
ทั้งนี้ ราคาหุ้น NEWS เปิดตลาดที่ 0.24 บาท ระหว่างวันมีการปรับตัวขึ้นแตะระดับสูงสุดที่ 0.29 บาทและย่อตัวแตะระดับต่ำสุดที่ 0.23 บาท ด้วยวอลุ่มที่เข้ามาหนาแน่น โดยราคาหุ้นมีการปรับตัวขึ้นแตะรอบไฮเดิมที่ 0.27 บาทเช่นเดียวกับเมื่อวันที่ 24 มิ.ย.ที่ผ่านมา
อย่างไรก็ดี สาเหตุที่ราคาหุ้นมีการปรับตัวขึ้นแรงนั้นคาดว่ามีแรงซื้อเข้ามาอย่าหนาแน่นจากวอลุ่มที่ขยับขึ้นกว่า 100 ล้านบาท โดยคาดว่ามีประเด็นจากการที่ผลประกอบการบริษัทจะฟื้นตัวในไตรมาส 2/58 นี้
ขณะที่ไตรมาส 1/58 บริษัทขาดทุนสุทธิ 173,947 ล้านบาท ซึ่งขาดทุนเพิ่มขึ้นจากช่วงเดียวกันของปีก่อนที่ขาดทุน 76,842 ล้านบาท
 